கேள்வி: வாசுவிக் தொழில்துறை ஆராய்ச்சி விருது குறித்து விரிவாக சொல்லுங்கள்.
பதில்: வாசுவிக் தொழில்துறை ஆராய்ச்சி விருது (''VASVIK Industrial Research Award'') என்பது அறிவியல் மற்றும் தொழில்நுட்பத் துறைகளில் தொழில்துறை ஆராய்ச்சியில் சிறந்து விளங்குவதை அங்கீகரிப்பதற்கும் ஊக்குவிப்பதற்கும் நிறுவப்பட்ட ஓர் இந்தியா விருதாகும். இந்த விருது ஆண்டுதோறும் தனிநபர்கள் அல்லது குழுக்களுக்கு வழங்கப்படுகிறது. இந்த விருது பெறுபவர், மேற்கோளுடன், 100,000 உரூபாய் ரொக்கப் பரிசாகப் பெறுவார்.
கேள்வி: வாசுவிக் தொழில்துறை ஆராய்ச்சி விருது - விளக்கம் பற்றி தகவல் சொல்.
பதில்: வாசுவிக் விருதுகள் ''விவித்லாக்சி ஆட்யோகிக் சம்ஷோதன் விகாஸ் கேந்திரா'' (வாசுவிக்) என்ற இலாப நோக்கற்ற அரசு சாரா அமைப்பினால் 1974ஆம் ஆண்டில் மும்பை சேர்ந்த படேல்களின் வணிகக் குடும்பத்தால் நிறுவப்பட்டது. மும்பையின் முன்னாள் செரீப் மோகன் படேல் தலைமையில், முதல் கண் முனை தூய அலுமினிய குழாயை உருவாக்கிய பெருமைக்குரியவர். அறிவியல் மற்றும் தொழில்நுட்பத் துறைகளில் இந்தியாவில் தொழில்துறை அடிப்படையிலான ஆராய்ச்சியை ஊக்குவிக்கும் நோக்கில் இந்த விருதுகள் ஆண்டுதோறும் சுழற்சி முறையில் நிறுவப்பட்டுள்ளன. விருதுகளுக்காக ஒன்பது பிரிவுகள் அடையாளம் காணப்பட்டுள்ளன. மேலும் தனிநபர்கள் மற்றும் குழுக்கள் விருதுகளுக்கு தகுதியானவர்கள். ஒரு விருது பெண் அறிவியலாளர்களுக்காக ஒதுக்கப்பட்டுள்ளது. விருது பெறுபவர்கள் இந்த அமைப்பால் பரிந்துரைக்கப்பட்ட ஆலோசகர்கள் குழுவால் தேர்ந்தெடுக்கப்படுகின்றனர். இறக்குமதி மாற்றீடு, உற்பத்தி செலவுகளைக் குறைத்தல் மற்றும் அந்நிய செலாவணி சேமிப்பு ஆகியவற்றின் மூலம் நாட்டின் பொருளாதார வளர்ச்சியை ஊக்குவிக்கும் வடிவமைப்பு, உற்பத்தி நுட்பங்களில் புதுமைகளை இந்த விருதுகள் கௌரவிக்கின்றன.
கேள்வி: வாசுவிக் தொழில்துறை ஆராய்ச்சி விருது - பிரிவுகள் என்பது என்ன?
பதில்: வாசுவிக் விருதுகள் ஒன்பது பிரிவுகளில் வழங்கப்படுகின்றன, இவற்றில் 8 பொதுப் பிரிவுகளாகவும், சந்தாபென் மோகன்பாய் படேல் தொழில்துறை ஆராய்ச்சி விருது பெண் அறிவியலாளர்களுக்கு மட்டுமே வழங்கப்படுகிறது. * வேளாண் அறிவியல் தொழில்நுட்பம் * உயிரிஅறிவியல் தொழில்நுட்பம் * வேதிஅறிவியல் தொழில்நுட்பம் * மின், மின்னணு அறிவியல் தொழில்நுட்பம் * சுற்றுச்சூழல் அறிவியல் தொழில்நுட்பம் * இயந்திரவியல் மற்றும் கட்டமைப்பு அறிவியல் தொழில்நுட்பம் * தகவல் தொடர்பு தொழில்நுட்பம் * பொருள் அறிவியல் தொழில்நுட்பம் * பெண் அறிவியலாளர்களுக்கான சந்தபென் மோகன்பாய் படேல் தொழில்துறை ஆராய்ச்சி விருது